લાલી (અનુપમ ખેર), કે. ડી. (અન્નુ કપૂર) અને પિન્કી (પીયૂષ મિશ્રા) દિલ્હીના ત્રણ ઉમþદરાજ દોસ્તારો છે. આમ તો ત્રણેય સિનિયર સિટિઝનની કૅટેગરીમાં પ્રવેશી ગયા છે, પરંતુ જુવાનીના તળાવમાં છબછબિયાં કરવાના અભરખા હજી ત્રણેયના ઓસર્યા નથી. લાલી જૂતાંનો શોરૂમ ચલાવે છે, પણ તેની પત્ની (રતિ અિગ્નહોત્રી)ને રતિક્રીડામાં જરાય રસ નથી. તેને કામદેવ કરતાં રામનામમાં વધારે રસ છે. કે. ડી. એટલે કે અન્નુ કપૂરનું જુવાનીમાં એક પ્રેમપ્રકરણ અધૂરું રહી ગયેલું એટલે તેઓ આજીવન કુંવારા રહ્યા અને અત્યારે સ્ત્રીઓની એક સંસ્થા ચલાવે છે. જ્યારે પિન્કી અર્થાત્ પીયૂષ મિશ્રા ચાંદનીચૌકના મસાલાકિંગ છે. અત્યારે દાદા બની ગયા છે અને બિચારા વિધુર છે, પરંતુ તેમની આંખોમાં વાસનાનાં સાપોલિયાં હજી પણ કબડ્ડી રમે છે.